Dunyodagi turli dinlar ulamolari qullikni tugatish masalasini muhokama qildi

Dunyodagi turli dinlar va mazhablarning bosh rahnamolari Vatikanda yig‘ildi. Bu haqda The Financial Times ma’lumotiga asoslanib “Kun.uz” xabar bermoqda.

Ushbu yig‘ilishga kelgan 12 nafar diniy ulamolar orasida sunniylar va shialar imomlari, katoliklar Papasi va anglikan cherkovi arxiyepiskopining birdamlik bilan dunyodagi qullikni tugatish uchun chora izlayotganiga guvoh bo‘lish mumkin deyiladi xabarda.
“Barcha ulamolar bir ovozdan zamonaviy odam savdosini butun insoniyat uchun zararli deb biladi va joylarda bu illatning tugatilishi uchun kerakli tadbirlar amalga oshiriladi. 2020 yilga qadar dunyoda qulchilik tugatilishi uchun harakat qilinadi” – dedi uchrashuv tashkilotchisi hisopblanmish Rim Papasi Fransisk o‘zining yakuniy nutqida.
Ma’lumot uchun, hozirgi kunda dunyo miqyosida 36 million odam zamonaviy qulchilikdan aziyat chekmoqda. Bu miqdorning aksar qismi Afrika, Rossiya va Hindiston hissasiga to‘g‘ri keladi.